
Evelyn Wever- Croes 


PROME MINISTER 


ANA PARLAMENTARIO 2023-2024 LO TA 


SUMAMENTE FRUCTIFERO Y POSITIVO PA ARUBA 


“Hunto, Gobierno di Aruba, Parlamento di Aruba y pueblo di Aruba, ta 
logra trece progreso y bienestar pa henter nos comunidad” 


Diamars mainta, 12 di September, a tuma luga e apertura di 
Aña Parlamentario 2023-2024. Na Parlamento, a tuma luga 


e ceremonia na unda S.E. Gobernador di Aruba, Alfonso 
Boekhoudt a declara e aña Parlamentario habri. Esaki ta e di 
38 Aña Parlamentario di Pais Aruba y e ta un momento hopi 
solemne pa e organo di mas importante di Pais Aruba. 


Prome Minister Evelyn Wever-Croes e expresa cu S.E. 
Gobernador a duna un discurso balansa na unda cu S.E. 
Gobernador a refleha riba tur loke ta biba den nos comunidad. 
S.E. Gobernador a enfatisa cu apesar cu Aruba ta den 
recuperacion, keto bay Aruba tin retonan y ta solamente 
trahando hunto y cu e meta central di hiba nos pais dilanti, nos 
lo crea un futuro miho y mas sostenibel. 


“Aruba ta den recuperacion, pero nos no ta ainda unda nos 
mester ta. Nos kier pa tur hende sinti e progreso y bienestar cu 
Gobierno di Aruba kier trece pa Aruba. Esaki S.E. Gobernador 
a elabora hopi balansa riba cada area di maneho den 
gobernacion”, Prome Minister a expresa, 


Prome Minister a remarca cu ta premira un aña Parlamentario 
nobo sumamente fructifero y positivo pa Aruba. Un aña 
na unda cu tin desicionnan importante cu mester tuma riba 
tereno financiero y negosacion cu Hulanda. Tin hopi ley den 
proceso pa wordo trata den Parlamento sperando e sosten di 
Parlamento. Pero esaki ta tambe e aña na unda cu proyectonan 
mester wordo concretisa y den esaki Parlamento ta parti hopi 
importante. 


“Mi ta desea tur parlamentario hopi exito y sabiduria 
y tambe hopi pasenshi den e aña Parlamentario aki. 
Manera Presidente di Parlamento, Edgard Vrolijk tambe 
a menciona, ta den sala di Parlamento e desicionnan 
grandi pa nos pais ta wordo tuma. Mas uni nos ta, mas 
nos ta logra pa nos pais. Den nomber di Gobierno di 
Aruba, mi ta desea tur Parlamentario un bon y fructifero 
Aña Parlamentario 2023-2024. Hunto, Gobierno di 
Aruba, Parlamento di Aruba y pueblo di Aruba, ta logra 
trece progreso y bienestar pa henter nos comunidad”, 
Prome Minister Evelyn Wever-Croes a expresa. 


DI ANA PARLAMENTARIO 


< 
cl 
E 
ce 
Lal 
A. 
< 
a 
yA 
< 
Z 
‘> 
Lul 
ce 
= 
O 
A, 


Diamars 12 September 2023 


DEPARTAMENTO DI IMPUESTO A CUMINSA 

Amara Maduro 


MINISTER 


PAGA RESTITUCION DI INKOMSTENBELASTING 
DI AÑA 2022 


E atraso di 40 aña porfin ta keda pa pasado 


Na mei 2023 Departamento di Impuesto DIMP a informa 
comunidad cu e atraso den procesamento di cobransa di 
inkomstenbelasting y primanan social manera AOV/AWW y 
AZV a pasa pa historia. Cu trabou duro y dedicacion grandi a 
logra elimina e retraso aki cu a existi pa 40 aña na nos Pais. 
DIMP a sigui di biaha cu e trabounan pa procesa e declaracion 
di inkomstenbelasting 2022 den nan sistema y awor por raporta 
cu den e prome mita di aña 2023 ya caba DIMP a paga un total 
di 15.4 miyon florin na restitucion na 8286 persona cu mester 
haya placa bek di aña 2019, 2020 y 2021. 


A cuminsa paga restitucion di aña 2022 

E avanse grandi aki a trece cune cu tur persona cu ya caba 
a yena nan inkomstenbelasting di aña 2022 y cu no tin otro 
debe di belasting habri, ya caba ta hayando nan cobransa 
definitivo y por spera nan restitucion den e lunanan nos dilanti. 
Cu otro palabra, DIMP ya caba a cuminsa paga restitucion di 
inkomstenbelasting di aña 2022. 


Critica baho di Parlamentario Tromp di MAS 

Pa largo tempo DIMP a ricibi hopi critica pa e atraso aki, pero 
a sa di sigui cu nan trabou na un manera profesional pa por 
logra e metanan stipula. Recientemente hasta Parlamentario 
Marisol Tromp di MAS a haya ta bon pa a lansa un critica 
masha baho den direccion di DIMP bisando cu 'ta primi bala di 
tur hende pa entrega cos na tempo, anto di bo mes ta añanan 
atrasa y no ta duna Pueblo su placa bek.' Minister Maduro 
ta lamenta cu Parlamentario Tromp pa falta di conocemento, 
interes of simplemente wega di politikeria, ta scoge pa 
bagatalisa e esfuerso grandi cu e team dedica di DIMP a haci 
cu ta dunando su fruto na bienestar di Aruba. Ta di spera cu 
ora Parlamentario Tromp yena su aangifte di aña 2022 y haya 
su restitucion cu prioridad como Parlamentario di Pais Aruba, 
cu elo sa di aprecia y elogia e trabou haci pa e profesionalnan 
di DIMP. 


Masha danki na e team di DIMP 

Minister Maduro di Finansa ta gradici ful e team di DIMP bou 
liderazgo di Directora Luenne Gomez-Pieters y specialmente 
esnan cu a traha di cerca pa resolve e atraso grandi aki, pa e 
trabou grandi haci na bienestar di Aruba. DIMP tin mas reto su 
dilanti, pero como mandatario nos ta convenci cu hunto nos lo 
sa di surpasa e retonan ey tambe. Masha danki pa kere den 
Aruba! 

MINISTER MADURO A PRESENTA PA PROME 
BIAHA UN 'NOTA DI PRESUPUESTO 2024' HUNTO 
CU PRESUPUESTO 2024 NA PARLAMENTO PA 
BRINDA MAS TRANSPARENCIA FINANCIERO 


Riba dia 1 di september Minister Maduro a 
entrega e concepto di Ley di Presupuesto 
2024 na Parlamento. Hunto cu e 
presupuesto a entrega tambe un Nota di 
Presupuesto 2024 cu e meta pa brinda 
mas transparencia financiero. 


E Nota di Presupuesto ta duna un bista 
general di e Presupuesto 2024 manera 
presenta na Parlamento di Aruba dia 1 di 
september 2023. E intencion ta pa duna 
informacion na comunidad di Aruba riba 
e pasonan cu ta ser tuma pa Gobierno pa 
yega na un finansa publico sostenibel riba 
termino largo. 


Den e Nota di Presupuesto por mira e 
cifranan cardinal di Presupuesto 2024, ta 
duna un bista di e perspectiva di economia 


y di inflacion, ta splica tambe riba e normanan financiero pa 
saldo financiero, gastonan di personal y nivel di debe. Banda 
di esaki ta duna un bista riba desaroyo di entrada y gasto 
compara cu e afia anterior y ta duna bista di e ehecucion di e 
Landspakket. 


E informacion den e Nota di Presupuesto ta yuda pa Parlamento 
y Pueblo en general por hiba un debate riba finansa publico di 
nos Pais basa riba e cifranan real. E Nota di Presupuesto 2024 
por wordo mira riba www.gobierno.aw. 


NOTA DI 
PRESUPUESTO 
2024 


Trahando pa un miho futuro pa Aruba 


Minister di Turisno y Salud Publico sr. Dangui Oduber ta 
orguyoso di mira Aruba Airport Authority (AAA) organisa e 
prome “Airports Council International of the Latin America & 
Caribbean region (ACI-LAC) Airport Day Aruba 2023” den 
nomber di e dicho organisacion. Esaki sigur ta un honor hopi 
grandi pa pais Aruba y AAA. 


Airport Council International ta e unico asociacion profesional 
mundial pa e operadornan di aeropuerto. 

Minister Oduber a indica cu den e evento aki a participa 270 
operador di aeropuerto di 34 pais di Latino America y Caribe. 
E evento aki ta hopi importante den cuadro di mehoracion di 
e servicionan cu ta duna na e turistanan den Latino America y 
Caribe. 


Segun e madatario e turistanan mas y mas tin mas demanda, 
por ehempel nan kier mihor servicio, nan kier pa aeropuertonan 
ta mas eficiente y rapido. Esaki ta e retonan cu e aeropuertonan 

MINISTER 


ta confronta nan mes cune. Ta bay trata temanan di con pa 
stimula innovacion, tecnologia, sostenibilidad di aeropuertonan 
y tambe e perspectiva cu aeropuertonan tin pa futuro. 


Durante e evento e grupo di aeropuertonan tin interes comun 
pa yega na e meta principal. Pa cuminsa cu combersacion 
cu stakeholders, socionan di aeropuerto, entidadnan den 
aviacion, gobierno y entidadnan di turismo enfocando riba 
e necesidadnan di e futuro biaheronan y con cada entidad 
lo adapta y mehora su servicionan pa atende miho cu e 
demandanan y e expectativanan. 


Minister Oduber sigur ta hopi contento cu Aruba por a 
tabata e organisador di e evento aki, un evento di renombre 
mundial. E informacion cu a keda comparti sigur lo yuda 
Aruba su aeropuerto tambe pa mehora aun mas. Finalmente e 
mandatario kier a gradici AAA y tur e esnan cu a haci e evento 
aki un exito. 

LO FORMA UN COMISION PA TRAHA RIBÁ 

MINISTER 


Y 


UN STRUCTURA DI SALARIO MODERNO 
PA E DOCENTENAN 


Minister di Enseñansa a splica cu ta trahando duro riba 
diferente aspecto den enseñansa pa mehora esaki. E vision 
di Enseñansa den Transicion 2021-2025 ta basa riba SDG 4, 
Doorlichtingsrapport y PEN 2023. Pa cu esaki tin hopi trabou 
continuo y paralelo ta tumando luga. 


GARANTISA CONDICION BASICO PA UN ENSEÑANSA 
BON Y DI CALIDAD: 

Un aspecto importante den enseñansa ta pa percura y garantisa 
e condicionnan basico pa un bon enseñansa y di calidad, den 
combinacion cu un clima di siguridad adecua. 

Pa logra esaki mester tin condicion minimo na nan luga, 
manera edificio adecua y den bon estado, lesmateriaal 
actualisa, suficiente personal cualifica y cuido (zorg) necesario 
pa e alumnonan. Pues, e condicionnan basico aki mester ta 
bon regla pa por garantisa un bon calidad di enseñansa. Sin e 
condicionnan basico aki, e “kernfunctie” di enseñansa manera 
“kwalificatie-allocatie” y “socialisatie” lo wordo afecta. E apoyo 
na e puntonan mas ariba describi ta necesario y mester ta 
den un forma structural pa garantisa e exito di nos structura di 
enseñansa. “Nos ta trahando duro riba esaki”, Minister Endy 
Croes a indica. 


“ONDERWIJS ONDERSTEUNEND PERSONEEL”: 

E sosten y apoyo na e docentenan den enseñansa ta di vital 
importancia pa nos por cosecha exito y saca lo maximo di 
cada alumno. Pa e docentenan por efectua nan trabou cu e 
maximo capacidad, concentra totalmente na duna les y yuda 
e alumnonan cu tin mester di un ekipo na e scolnan. Asina 
sostene e docentenan den e trabou bunita aki di educa nos 
yiunan. E ekipo di sosten ta di, entre otro, “Interne Begeleiders”, 
“Remedial Teachers”, “Schoolmaatschappelijke Werkers”, 
“Orthopedagoger” y “Psychologen”. Pues no sin mas, nos por 
cera wowo pa esakinan cu ta un necesidad. Sin e team aki e 
problemanan social y emocional di e alumnonan no ta haya 
e atencion debido. Un team asina lo brinda e alumnonan cu 
diferente tipo di problema e cuido corecto y necesario. Esaki lo 


brinda e alumnonan cu dicho problemanan un miho oportunidad 
y un miho perspectiva pa un “passend vervolgonderwijs”. 
Esaki ta e manera ideal pa traha. Actualmente, e docentenan 
ta purba haci tur cos riba nan mes, cual ta conduci den posibel 
“burn-out” of e ratio di meldziek ta aumenta. Banda di esaki, 
awendia tanto “concierge” y IT no por wordo evita. Pues, lo 
traha duro den e proximo lunanan pa por determina cual ta 
e mix ideal pa brinda sosten. E siguiente tarea lo bira con pa 
financia esaki pa duna contenido real na e enseñansa den su 
totalidad. Minister Endy Croes a enfatisa cu pa esey nos lo bay 
ta creativo. 


STRUCTURA DI SALARIO DI E DOCENTENAN: 

Durante aña 2012-2013, a traha riba un “functiehuis” nobo y un 
structura di salario nobo pa e “onderwijssector”. Nunca esaki 
a wordo implementa y awo esaki tambe ta 10 aña bieu y no ta 
di e tempo aki mas. E sistema actual ta basa riba edad, tipo di 
enseñansa y autoridad unda manera un docente alcansa 38 
aña el a yega su plafond y no por crece mas. Minister Endy 
Croes lo implementa e aña aki un comision di experto pa traha 
riba un modelo y structura moderno di salario pa e docentenan. 

E aña aki Universidad di Aruba ta celebrando 35 aña di existencia 


; ` ee 调 | Together 
A és o IM weachieve 
Diabierna mainta, Minister di Enseñansa y Deporte Endy i y 
Croes hunto cu Su Excelencia Gobernador di Aruba Alfonso 
Boekhoudt, Prome Minister Evelyn Wever-Croes, colega 
Minister Ursell Arends, colega Minister Rocco Tjon, Presidente 
di Parlamento mr. Edgard Vrolijk y Parlamentario Ricky Hoek 
tabata presente na e apertura di aña academico 2023 - 2024 di 
Universidad di Aruba. Ademas di esaki, Universidad di Aruba 
ta celebrando su di 35 aniversario. 


Tambe presente na e ocasion aki tabata rector di Universidad 
di Curaçao, Universidad di Sint-Maarten y demas invitadonan. 
Rector Viola Heutger ta gradici Gobierno di Aruba pa aporta 
den enseñansa di Aruba. A funda Universidad di Aruba na aña 
1988 y desde e tempo ey, a sigui crece cu mas facultad y mas 
programa. Awendia, Universidad di Aruba ta conta cu 1565 
graduado. E mandatario di Enseñansa ta felicita e rector Viola 
Heutger, College van Curatoren y henter e staf di Universidad di 
Aruba cu a cumpli 35 aña di existencia y ta desea tur studiante 
y docente un aña academico exitoso. 

Departamento di Impuesto: 


POR CUMINSA PAGA IMPUESTO DI VEHICULO DI 
MOTOR DI ANA 2024 ENTRANTE 8 DI SEPTEMBER 


E servicio di pago parcial tambe ta posibel 


Departamento di Impuesto ta anuncia cu na e momentonan 
aki tur contribuyente automobilista por cuminsa haci pago 
di impuesto di vehiculo di motor di aña 2024. Di e forma aki 
Departamento di Impuesto ta permiti e contribuyentenan 
pa haci e pago mas trempan, dunando asina mas espacio 
financiero pa por cumpli cu nan deber fiscal. Manera ta conoci, 
e automobilista por scoge pa paga su impuesto di vehiculo di 
motor den un solo biaha of den mas biaha haciendo uzo di e 
servicio di pago parcial. 


Servicio di pago parcial 

Pa por facilita e contribuyentenan mas tanto posibel, 
Departamento di Impuesto ta brinda servicio di pago parcial 
mescos cu durante e añanan anterior. Cu e servicio aki 
e contribuyentenan por paga e impuesto di vehiculo di 
motor adelanta y den pida pida. Na e momentonan aki e 
contribuyentenan lo tin 5 luna di tempo prome cu e fecha final 
di 31 di januari 2024 yega. Haciendo uzo di e servicio di pago 
parcial, e contribuyente por parti e peso financiero durante 
e lunanan venidero. Esaki ta beneficioso pa por ehempel e 
contribuyentenan cu ta den dificultad financiero of cu tin mas 
cu un auto. Pa e empresanan cu tin hopi auto, esaki ta un bon 
oportunidad tambe pa haci uzo di e servicio di pago parcial. 


E condicionnan di servicio di pago parcial 

E condicionnan pa e servicio di pago parcial ta lo siguiente: 

* Ta paga e impuesto delanta, esta prome cu dia 31 di januari 
2024. 

* Ta haci e pago pa luna. 

* Ta paga e suma minimo rekeri sea Afl. 50 of Afl. 200 (depende 
e categoria di plachi). 

* No por paga menos cu Afl. 50 a menos cu e debe (restante) 
ta menos. 

* Ta haci e ultimo pago no mas laat cu dia 31 di januari 2024. 
E servicio di pago parcial ta valido unicamente pa pago di 
impuesto di vehiculo di motor. 


Pago minimo ta depende e categoria di plachi 
E pago minimo pa luna ta depende den cua categoria di plachi 
e vehiculo ta registra. Aki ta sigui un skema. 


Online Banking 

Alabes Departamento di Impuesto ta recomenda su 
contribuyentenan pa paga via e sistema di Online Banking di 
Aruba Bank, Banco di Caribe of CMB, uzando e metodo di “Bill 
Payment”. 

Pa e pagonan online por wordo procesa debidamente, ta 
importante pa inclui e siguiente informacion: 

- Persoonsnummer na cual e vehiculo ta registra 


- Number di auto 
- E periodo di cuenta cu ta pagando (por ehempel: jan-jun 
2024) 


Pa esnan cu ta haci uzo di e servicio di pago parcial y ta haci 
pago via banco: por pidi e recibo online despues di completa tur 
e pagonan di e impuesto. Por pidi e recibo via www.impuesto.aw 
— Digitale formulieren y scoge 'Kwitantie motorrijtuigbelasting 
aanvragen(externe link). 


Por acudi tambe na e oficina principal na Camacuri, e MFA- 
nan of edificio di Post Aruba na San Nicolas pa haci pago. 


E fecha final ta 31 di januari 2024 

Dia 31 di januari 2024 ta ultimo dia cu por paga e impuesto 
di e prome mita di aña 2024. Pa e vehiculonan cu ta cay den 
e categorianan MFA, MFV y Plachi di nomber, mester paga e 
impuesto di aña 2024 completo pa dia 31 di januari 2024. 
Despues di 31 di januari 2024 no ta posibel mas pa paga e 
impuesto di e prome mita di aña 2024 den pida pida. 


Plachinan di number 2024 

Pa aña 2024 Departamento di Impuesto lo no otorga plachinan 
nobo. E contribuyentenan automobilista lo sigui uza e plachinan 
di number actual, esta esunnan cora cu blanco. 


Cumpli na tempo 

No ta necesario pa warda te ora e fecha final di 31 di januari 
2024 ta cerca pa cumpli cu e pago di impuesto. Manera conoci, 
e contribuyente lo haya un boet di 50% pa incumplimento den 
caso cu no haci pago of haci e pago laat. Sea ta haci pago di 
impuesto den un solo biaha of den varios biaha, Departamento 
di Impuesto ta recomenda pa cumpli na tempo y evita asina 
gastonan innecesario. 


Paga impuesto di vehiculo di motor 2024 
adelanta y den pida pida 


November 2023 


Categoria Suma minimo pa luna 


A, V, MFA, MFV, TR, V, B (bus chikito), AG, BR, GAR Afl. 50 


B (bus grandi), Plachi di nomber, DT, 0, T Afl. 200 

Workshop IDEA 
‘TIME FOR TAXES” 


Everything Small Business Owners & Entrepreneurs 
need to know about filing taxes 


Departamento di Asuntonan Economico, Comercio y Industria O 
mediante su unit di Iniciativa pa Desaroyo pa Empresa Arubano 
(IDEA) y cu colaboracion di Departamento di Impuesto (DIMP), 
kier invita tur persona cu ta den proceso pa habri un negoshi of 
cu ya tin un negoshi existente, pa asisti na IDEA su workshop 
di “Time for Taxes”. 


E workshop aki ta completamente GRATIS y ta tuma luga na: 
Departamento di Asuntonan Economico, Comercio y industria 
(DEZHI) 

den Sun Plaza Building, piso 2, sala 25; 

Dia: Diamars, 19 september 2023 

Orario: 9:30 am pa 12:00 pm. 


Algun topiconan cu e representantenan di Departamento di 
Impuesto (DIMP), lo trece dilanti durante e workshop aki ta lo 
siguiente: 


e Impuesto riba Entrada y Ganashi (Inkomsten y Winstbelasting); 
* Deber Administrativo (Administratieplicht); 

* BBO na frontera; 

e Impuesto riba volumen di benta (Toepasselijke belastingen), 
manera BBO, LB y primanan social; 
* Cu kico tur mester tene cuenta ora 
bo ta bay habri of tin un negoshi. 


® 

aci be idea Realidad 


TIME FOR TAXES 


Everything Small Business Owners and Pa 
entrepreneurs need to know about filing Tes 


FREE workshop 


Pa sigura bo cupo pa e workshop 
informativo aki, registra na e siguiente 
link: 


https://www.eventbrite.nl/e/ 
time-for-taxes-everything- 
smes-entrepr-need-to-know- 
about-filing-taxes-tickets- 


717171066967?aff=oddtdtcreator TOPICS: 

e Income & profit tax 

e Administrative duty 

e BBO AT THE BORDER 

e BBO, LB and social premiums 
e Andall you need to know 


about the tax system 


Mirando cu tur afia e interes pa e 
workshop aki ta hopi grandi y nos 
cupo ta limita, nos kier a pidi bo 
cooperacion, pa si acaso bo registra 
y no por atende e workshop aki mas, 
sea asina bon pa cancela bo cupo 
prome cu fecha menciona via nos 
telefon #: 521-2440 of 521-2439 of 
email info@idea.aw. 


Date :Tuesday, September 19,2023 
Time :9:30 am - 12:00 pm 

Venue : Department of Economic Affairs, 
LG Smith Blvd # 160, Sun Plaza 2nd floor 


Esun cu registra prome ta aden! Nos 


ini Facilitator: representatives of DIMP 


* DESAROYO Y DIVERSIFICACION 
NA SAN NICOLAS 


Gabinete Wever-Croes tin prioridad pa inversion den San Nicolas 
y ta sostene iniciativanan di San Nicolas Business Association 
(SNBA) pa atrae inversionistanan pa desaroya y diversifica 
economia di Aruba, y especialmente di San Nicolas. Prome 
Minister Evelyn Wever-Croes ta gradici SNBA pa iniciativanan 
importante aki pa stimula inversion na San Nicolas y pa Aruba. 

* ACTIVIDAD DIA DI PRENSA 


Relaciona cu Dia Mundial di Prensa dia 1 di September, 
Gobierno di Aruba a organisa un encuentro cu prensa di 
Aruba como gradicimento pa e trabounan incansabel cu 
nan ta eherce den nos comunidad. Durante e encuentro, a 
haci competencianan na unda cu e grupo ganado a ricibi 
nan premio. Prome Minister den nomber di Gobierno di 
Aruba ta gradici miembronan di prensa pa acepta e 
invitacion di Gobierno pa asisti na e actividad aki como 
tambe pa tur trabou cu nan ta haci. 


RES A 
SIMAN 

Asuntonan General, 
Innovacion, 

Organisacion Gubernamental, 
Infrastructura y 

Planificacion Teritorial 


PROME MINISTER, EVELYN WEVER-CROES 


* EXPOSICION "E LENS DI MI WOWONAN" 


Manera ta conoci, tur aña riba Dia di Prensa, señor Leo Vrolijk 
ta organisa un exposicion, "E Lens di Mi Wowonan", pa honra 
miembronan di prensa. Prome Minister Evelyn Wever-Croes ta 
felicita señor Vrolijk cu e bunita exposicion aki, y ta invita e 
comunidad di Aruba, pa pasa na Biblioteca Nacional pa asina 
aprecia e exposicion aki. 


D 
* RECONOCEMENTO SEÑOR HUBERT TIEL 


Durante e encuentro cu Prensa diadomingo 3 di 
September, Gabinete Wever-Croes a reconoce señor 
Hubert Tiel como un miembro di prensa ehemplar den nos 
comunidad y como muestra di aprecio y gradicimento pa ta 


e miembro di prensa di Aruba cu mas a asisti na 
conferencianan di prensa di Gobierno di Aruba. Prome 
Minister Evelyn Wever-Croes, den nomber di Gobierno di 
Aruba ta felicita Señor Hubert Tiel y gradicie pa tur trabou 
cu e ta haci pa y den nos comunidad. 

* CONGRESO DI FAMIA; 
"CENDE E CHISPA DI BO RELACION" 


Prome Minister a atende e prome congreso special pa pareha 
yama "Cende e Chispa di bo Relacion". Durante su discurso, el 
a indica cu un prioridad di Gabinete Wever-Croes ta e bienestar 
di nos muchanan, y pesey e congreso aki ta asina importante. 
Prome Minister ta gradici, Comision Vision Pedagogico, pa a 
organisa un evento exitoso. 


L 


* VISION DI FINANSA PUBLICO 
SOSTENIBEL Y RESPONSABEL 


Dialuna ultimo, Prome Minister tabata den Parlamento pa trata 
e presupuesto supletorio pa afia 2023. E meta di e reunion aki 
tabata pa envolve Parlamentarionan den fase trempan, pa loke 
ta e cambionan cu Gobierno kier bin cu ne den e presupuesto. 
Prome Minister ta gradici tur e profesionalnan di departamento 
di Finansas y di Directie Wetgeving, cu a traha incansabel riba 
e presupuesto. Tambe, ta gradici Minister di Finansa Xiomara 
Maduro pa su vision y su determinacion, y pa tabatin e 
presupuesto aki como prioridad, y a logra finalis'e na tempo. 


2023 aña DI 


+ 

* MARIA GORETTI SCHOOL: y 
PROYECTO DI EDUTECH y 


Prome Minister a bishita Maria Goretti School en conexion cu e 
proyecto di Edutech. Maria Goretti School a gana pa e klasnan 
5, borchinan digital, tablets pa e muchanan por haya les riba 
dje, y laptops pa tur e docentenan di scol. E materialnan aki a 
wordo instala y finalisa durante vakantie. Prome Minister ta 
felicita e scol en general, tur docente, alumno, mayornan y 
specialmente Edutech pa haci esaki posibel. 


* HULANDA TA ACEPTA PA SIGUI NEGOCIA 
RIBA PROPOSICION PA UN SOLUCION HIBRIDE 


Diahuebs mainta, den Parlamento a tuma luga e reunion 
publico na unda cu Gobierno di Aruba a duna un update riba 
negosacionnan cu ta tumando luga cu Hulanda. Prome Minister 
a indica Gobierno di Aruba a haci un proposicion pa traha cu un 
solucion hibride, un Rijkswet, Ley di Reino, cu ta regla algun 
aspecto y un Landsverordening, un ley local, cu ta regla algun 
aspecto. Gobierno, diaranson 6 di september, a haya un 
contesta for di Hulanda riba e propuesta aki na unda cu 
Hulanda a indica di ta dispuesto pa sigui papia riba e tema di 
solucion hibride. 


Uniforsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 

